text: Наш боец спечели уважението на Нгану | Boec.BG - онлайн медия за бойни спортове
  Виталий Кличко предупреди за коронавируса (ВИДЕО)
  Начало ММА Наш боец спечели уважението на Нгану
  Българският боец Атанас Джамбазов спечели респекта на най-голямото страшилище в ММА – Франсис Нгану. Двамата редовно правят спаринги в Лас Вегас, а битките са изключително оспорвани. Камерунецът е претендент номер едно за титлата в тежка категория на най-популярната ММА организация в света – "UFC", част от която е и Благой Иванов-Багата. Нгану нокаутира последните си трима съперници за общо време от 142 секунди. Сред тях бяха двама бивши световни шампиони като Кейн Веласкес и Жуниор дос Сантос, който има победа над Багата.
  "Спарингите с Нгану са много тежки. Никога не съм виждал толкова силен удряч. Държи рекорда за най-мощен удар сред бойците в UFC. Борбата му куца, когато правим ММА спаринг. Събарям го, въпреки че тежи 115 кг, а аз съм 101 кг. Редовно правя и спаринги с Багата" , призна от Лас Вегас Джамбазов специално за "България Днес".
  "Имах предложение да се бия на 27 юли в Европа, но го отказах, защото е много трудна аклиматизацията. Предпочитам да играя в САЩ. Трябват ми още месец-два, за да вляза във форма. Има вариант да се бия тук в Лас Вегас" , призна Джамбазов.
  Последният мач на българския боец беше през 2018-а. Той прекъсна за известно време кариерата си поради травма в рамото.